การจัดงานประชุมวิชาการข้าวโพด-ข้าวฟ่างแห่งชาติ ครั้งที่ 39 จะช่วยให้มีการพัฒนาพันธุ์ใหม่ที่มีคุณภาพเพิ่มรายได้แก่เกษตรกร
อธิบดีกรมส่งเสริมการเกษตร เชื่อการจัดงานประชุมวิชาการข้าวโพด-ข้าวฟ่างแห่งชาติ ครั้งที่ 39 จะช่วยให้มีการพัฒนาพันธุ์ใหม่ที่มีคุณภาพเพิ่มรายได้แก่เกษตรกรนายสำราญ สาราบรรณ์ อธิบดีกรมส่งเสริมการเกษตร กล่าวถึงการจัดงานประชุมวิชาการข้าวโพด-ข้าวฟ่างแห่งชาติ ครั้งที่ 39 ระหว่างวันที่ 27 – 29 สิงหาคมนี้ ที่จังหวัดลพบุรี ว่า พืชข้าวโพดและข้าวฟ่าง เป็นพืชเศรษฐกิจของไทยแต่มีปัญหาคือพื้นที่เพาะปลูกอยู่ในพื้นที่ป่าไม่ถูกต้องตามกฎหมายและกระจุกตัวในช่วงฤดูฝนเมื่อเก็บเกี่ยวจึงมีปัญหาเชื้อรา ซึ่งที่ผ่านมารัฐบาลพยายามขยายพื้นที่การปลูก เพื่อแก้ปัญหากับพืชผลข้าวโพดและข้าวฟ่าง โดยการจัดงานดังกล่าวมุ่งหวังสร้างความก้าวหน้าในการวิจัยของพันธุ์ข้าวโพด ข้าวฟ่าง เปิดโอกาสให้ทุกภาคส่วนที่เกี่ยวข้องแลกเปลี่ยนถึงปัญหาและแนวทางแก้ปัญหา การจัดงานจะมีการนำเสนอภาควิชาการ นำเสนอการพัฒนาพันธุ์ใหม่ที่มีคุณภาพดี และการนำเทคโนโลยีมาใช้ในการผลิต มุ่งหวังให้สามารถนำไปสู่การพัฒนา ประยุกต์ใช้อย่างมีประสิทธิภาพนำไปสู่การเพิ่มรายได้แก่เกษตรกร